এ পি এছ ছি কেলেংকাৰি ঘটনা সন্দৰ্ভত আজি ১৯গৰাকী ৰাজপত্ৰিত বিষয়াক তদন্তকাৰী আৰক্ষীয়ে গ্ৰেপ্তাৰ কৰাৰ পিছতে এই এ পি এছ ছি কেলেংকাৰিৰ বিৰুদ্ধে পুনৰ সৰৱ হৈ পৰিছে অখিল গগৈ।
লগতে কৃষক নেতা গৰাকীয়ে অসমৰ মুখ্য মন্ত্ৰী আৰু তদন্তকাৰী বিষয়াসকলৰ পৰা এই প্ৰশ্নকেইটাৰ উত্তৰ বিচাৰে।
আনহাতে অখিল গগৈয়ে সাংসদ আৰ পি শৰ্মাৰ জীয়ৰীক গ্ৰেপ্তাৰ কৰাৰ পাছত সাংসদজনে লগে-লগে পদত্যাগ কৰা উচিত বুলি তেওঁ দাবী জনোৱাৰ লগতে এ পি এছ চি কেলেংকাৰীত ধন যোগান ধৰা কাৰণে তথা ৰাজনৈতিক হস্তক্ষেপ কৰাৰ কাৰণে অনতিবিলম্বে সাংসদ আৰপি শৰ্মাক গ্ৰেপ্তাৰ কৰাৰো দাবী উত্থাপন কৰে।
গতিকে কৃষক নেতাজনে অতি শীঘ্ৰে ২০১৩ আৰু ২০১৫ চনৰ এপিএছছি পৰীক্ষাৰ যিসকলে নিযুক্তি পাইছিল, তেওঁলোকৰ চাকৰি বাতিল কৰাৰ বাবে দাবী জনায়।
আনকি তেওঁ নতুনকৈ পৰীক্ষাসমূহ অনুষ্ঠিত কৰিবৰ বাবে চৰকাৰক দাবী জনোৱাৰ উপৰিও 'কিয় এতিয়ালৈকে এই পৰীক্ষাকেইটা বাতিল কৰা হোৱা নাই এই প্ৰশ্নৰ উত্তৰ মুখ্য মন্ত্ৰীয়ে জনাব লাগে।' বুলিও উল্লেখ কৰে।
আনহাতে, সমগ্ৰ এ পি এছ ছি কেলেংকাৰীৰ চিবিআই তদন্তৰ দাবী জনাই তেওঁ এই কেলেংকাৰীত জড়িত সকলক উপযুক্ত শাস্তি দিয়াৰ ব্যৱস্থা গ্ৰহণ কৰিবলৈও দাবী জনায়।
অৱশ্যে কৃষক নেতাগৰাকীয়ে এ পি এছ চি কেলেংকাৰীৰ সৈতে জড়িত নতুনকৈ ১৯ জন বিষয়াক আজি গ্ৰেপ্তাৰ কৰাৰ বাবে তদন্তকাৰী বিষয়াকেইজনক ধন্যবাদো জ্ঞাপন কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
